laion/Wikipedia-Exotic huggingface dataset:
Rostehh

Rostehh (rahvusvaheline nimetus Rostec, vene keeles Государственная корпорация «Ростех») on Venemaa riiklik kontsern. Rostehhi tütarettevõtted on koondunud viieteistkümnesse valdusühingusse, millest 11 tegutsevad kaitsetööstuse valdkonnas ja 3 tsiviilsektoris. Ettevõtte peadirektor on Sergei Tšemezov, kelle nimetas ametisse Venemaa president Vladimir Putin. Rostehi tütarettevõtted toetasid Krimmi annekteerimist 2014. aastal. "Александр Назаров и другие представители Ростеха провели региональную сессию по нацпроектам в Тульской области". magadanmedia.ru (vene). Vaadatud 21. märtsil 2023.[alaline kõdulink] "Kazanskiy vertoletnyi zavod OAO : Russian Helicopters names Rostec Deputy CEO Vladimir Artyakov as Chairman of the Board of Directors". 4-Traders. Originaali arhiivikoopia seisuga 23. november 2016. Vaadatud 14. märtsil 2017. Уральский оптико-механический завод оснастит медучреждения Еревана неонатальным оборудованием. Регионы России (vene). 16. oktoober 2012. Vaadatud 2. juulil 2018. Dolinina (IStories), Irina. "A Family Affair: How the Relatives of a Russian State Company's CEO Got Rich". OCCRP (inglise). Vaadatud 28. veebruaril 2022. Coalson, Robert (6. oktoober 2021). "Pandora Leak Again Brings Up A Familiar Russian Name: Rostec CEO Sergei Chemezov". Radio Free Europe/Radio Liberty (inglise). Vaadatud 28. veebruaril 2022. "EUR-Lex - 32014R0961 - EN - EUR-Lex". eur-lex.europa.eu (inglise). Vaadatud 26. märtsil 2022. Rostehi koduleht
Zawierz

Zawierz (saksa keeles Zagern) on küla Poolas Warmia-Masuuria vojevoodkonnas Braniewo maakonnas Braniewo vallas. Zawierz asub Venemaa (Kaliningradi oblasti) piirist 10,5 km kaugusel, Braniewost umbes 4 km lõunas ja Olsztynist ligikaudu 75 km põhjaloodes. Küla on esmamainitud 1311. aastal. Wieś Zawierz w liczbach Polska w liczbach. Vaadatud 13. augustil 2023
Gałajny

Gałajny (saksa keeles Gallehnen) on küla Poolas Warmia-Masuuria vojevoodkonnas Bartoszyce maakonnas Górowo Iławeckie vallas. Gałajny asub Venemaa (Kaliningradi oblasti) piirist 4,5 km kaugusel, Górowo Iławeckiest 8 km kirdes, Bartoszycest umbes 18 km loodes ja Olsztynist ligikaudu 62 km põhjas. Küla on esmamainitud 1339. aastal. Wieś Gałajny w liczbach Polska w liczbach. Vaadatud 13. augustil 2023
Leubringhen

Leubringhen on vald Põhja-Prantsusmaal Pas-de-Calais' departemangus. Väike põllumajandusküla asub umbes 18 km Boulogne-sur-Merist kirdes, teede D249 ja D244e1 ristumiskoha ümbruses. Autoroute A16 lõikab läbi valla territooriumi keskosast. St. Martini kirik, pärineb 12. sajandist. 12. sajandi linnuse varemed Blacourti asunduses. Sõjakalmistu. Pas-de-Calais' departemangu haldusüksuste loend Répertoire géographique des communes, vaadatud 26.10.2015. Populations légales 2021
Leulinghen-Bernes

Leulinghen-Bernes (hollandi: Leulingen; pikardi: Leulinghin) on vald Põhja-Prantsusmaal Pas-de-Calais' departemangus. Leulinghen-Bernes asub umbes 16 km Boulogne-sur-Merist kirdes, teede D191 ja D231 ristumiskoha ümbruses. Autoroute A16 lõikab läbi valla territooriumi keskosast. St. Legeri kirik, pärineb 14. sajandist. 14. sajandi lõpus kulges Prantsuse-Inglise piir läbi kiriku keskosa. Oli kaks sissepääsu: põhjapoolne Inglise kuninga alamatele ja lõunapoolne Prantsuse kuninga alamatele. Pas-de-Calais' departemangu haldusüksuste loend Répertoire géographique des communes, vaadatud 26.10.2015. Populations légales 2021
Longfossé

Longfossé on vald Põhja-Prantsusmaal Pas-de-Calais' departemangus. Longfossé asub u. 14 km Boulogne-sur-Merist kagus, teede D204 ja D215 ristumiskoha ümbruses. St. Pierre'i kirik, pärineb 17. sajandist. 18. sajandi häärber. St. Pierre'i kirik Krutsifiks linnas Pas-de-Calais' departemangu haldusüksuste loend Répertoire géographique des communes, vaadatud 26.10.2015. Populations légales 2021
Kandyty

Kandyty (saksa keeles Canditten, Kanditten) on küla Poolas Warmia-Masuuria vojevoodkonnas Bartoszyce maakonnas Górowo Iławeckie vallas. Kandyty asub Venemaa (Kaliningradi oblasti) piirist 8,5 km kaugusel, Górowo Iławeckiest 8,5 km ja Bartoszycest umbes 30 km lääneloodes ning Olsztynist ligikaudu 60 km põhjas. Küla on esmamainitud 1285. aastal. Wieś Kandyty w liczbsch Polska w liczbach. Vaadatud 13. augustil 2023
Muławki

Muławki (saksa keeles Muhlack) on küla Poolas Warmia-Masuuria vojevoodkonnas Kętrzyni maakonnas Kętrzyni vallas. Muławki asub Kętrzyni kesklinnast ligi 4 km edelas ja Olsztynist umbes 65 km kirdes. Küla on asutatud 1412. aastal. Wieś Muławki w liczbach Polska w liczbach. Vaadatud 13. augustil 2023
Nihkepingete paarsuse seadus

Nihkepingete paarsuse seadus on seadus tugevusõpetusest, mille kohaselt kahel omavahel ristioleval pinnal mõjuvad arvuliselt võrdsed, kuid vastasmärgiga nihkepinged. Seejuures mõlemad nihkepinged on suunatud kas pindade lõikejoone poole või lõikejoonest eemale. Nihkepingete paarsuse seadus kehtib joonpinguse, tasandpinguse ja ruumpinguse korral.
Phlegmacium

Phlegmacium on šampinjonilaadsete seltsi vöödikuliste sugukonda kuuluv seente perekond. Phlegmacium balteatocumatilis – pargivöödik Phlegmacium glaucopus – ridavöödik Phlegmacium triumphans – kollane vöödik Phlegmacium andmebaasis eElurikkus
Kollane vöödik

Kollane vöödik (Phlegmacium triumphans) on šampinjonilaadsete seltsi vöödikuliste sugukonda kuuluv seente liik. Kollane vöödik andmebaasis eElurikkus
Longueville (Pas-de-Calais)

Longueville on vald Põhja-Prantsusmaal Pas-de-Calais' departemangus. Longueville asub u. 23 km Boulogne-sur-Merist idas, teede N42 ja D252 ristumiskoha ümbruses. St. Sylvestre'i kirik, pärineb 15. sajandist. Pas-de-Calais' departemangu haldusüksuste loend Répertoire géographique des communes, vaadatud 26.10.2015. Populations légales 2021
Ivan Mazepa rist

Ivan Mazepa rist (Хрест Івана Мазепи) on Ukraina riiklik autasu. Ivan Mazepa
Gloucesteri hertsog

Gloucesteri hertsog (inglise keeles Duke of Gloucester) on kuninglik hertsogitiitel Ühendkuningriigi aadlis. Tiitlit on alates 1385. aastast loodud viis korda, viimati 1928. aastal kuningas George V pojale prints Henryle. Pärast Henry surma 1974. aastal päris tiitli ta poeg prints Richard. Thomas Woodstockist, Gloucesteri hertsog (1355–1397) Humphrey, Gloucesteri hertsog (1390–1447) Richard, Gloucesteri hertsog (1452–1485) (sai 1483 Inglismaa kuningaks Richard III nime all) Henry Stuart, Gloucesteri hertsog (1640–1660) William Henry, Gloucesteri ja Edinburghi hertsog (1743–1805) William Frederick, Gloucesteri and Edinburghi hertsog (1776–1834) Henry, Gloucesteri hertsog (1900–1974) Richard, Gloucesteri hertsog (sündinud 1944)
Lottinghen

Lottinghen on vald Põhja-Prantsusmaal Pas-de-Calais' departemangus. Lottinghen asub u. 23 km Boulogne-sur-Merist idas, teede D204 ja D254 ristumiskoha ümbruses. 13. märtsil 1944 ründas Üheksas õhuvägi "V-relvade" paika Lottinghenis. Kirik, pärineb 17. sajandist. Pas-de-Calais' departemangu haldusüksuste loend Répertoire géographique des communes, vaadatud 26.10.2015. Populations légales 2021
Tolmav parasiitlehik

Tolmav parasiitlehik (Asterophora lycoperdoides) on šampinjonilaadsete seltsi Lyophyllaceae sugukonda kuuluv seente liik. Tolmav parasiitlehik andmebaasis eElurikkus
Karboolvöödik

Karboolvöödik (Cortinarius camphoratus) on šampinjonilaadsete seltsi vöödikuliste sugukonda kuuluv liik seeni. Seen kasvab okasmetsas ja on karboolilõhnaga. Karboolvöödik andmebaasis eElurikkus
Piimašokolaad

Piimašokolaad on šokolaaditüüp, mis koosneb kakaoubadest, suhkrust ja piimast. See on levinuim šokolaaditüüp ning seda kasutatakse šokolaaditahvlites, batoonides ning mitmetes teistes kondiitritoodetes. Erinevalt mõrušokolaadist sisaldab see vähem kakaoube, samas sisaldab see sarnaselt valgele šokolaadile piimapulbrit. Piimašokolaadi leiutas 1875. aastal Šveitsi šokolaadimeister Daniel Peter. Ta segas kokku kakaopulbri, kakaoõli, suhkru ja kondenspiima, mille leiutas ta naaber Henri Nestlé. Valmistamisprotsessi arendas edasi konšeerimistehnoloogia leiutanud Rodolphe Lindt. Wilson, Philip K.; Hurst, W. Jeffrey (2012). Chocolate as Medicine: A Quest Over the Centuries. London: Royal Society of Chemistry. Lk 97–88. ISBN 978-1-84973-411-0. Beckett, Steve T. (2015). The Science of Chocolate. London: Royal Society of Chemistry. Lk 4. ISBN 978-0-85404-970-7.
Aleksandr Hodakovski

Aleksandr Hodakovski (Александр Сергеевич Ходаковский; sündinud 18. detsembril 1972) on Donetski Rahvavabariigi poliitik ja sõjaväelane.
Rõngasjalg-vöödik

Rõngasjalg-vöödik (Cortinarius trivialis) on šampinjonilaadsete seltsi vöödikuliste sugukonda vöödiku perekonda kuuluv seeneliik. Eestis kasvab rõngasjalg-vöödik segametsades. Rõngasjalg-vöödik andmebaasis eElurikkus
Tumesinine

Tumesinine on üks sinistest värvitoonidest. EKI ühendsõnastik defineerib tumesinist kui ploomi, tumeda viinamarja ja tormise mere värvi, paigutades tumesinise värvispektris violeti ja sinise vahele. Tumesinine on tumedaks toonitud juurde lisatud mustaga (sinine + must = tumesinine) või mõne mustale lähedase tumeda värvitooniga. Tumesinise värvuse küllastus ja heledus on väiksemad kui lähtevärvusel sinisel. Tumesiniste värvuste hulka kuuluvad ultramariinsinine, koobaltsinine, Preisi sinine, pardisinine, meresinine, petroolisinine, safiirsinine, potisinine, kuningsinine, mereväesinine, violettsinine ja öösinine. Tumesinise tooniga võivad võivad olla ka paabulinnusinine, purpursinine, teksasinine ja terassinine. Violetsete toonide hulka loetakse ploomisinine ja kannikesesinine. Sinine Sinised värvitoonid https://sõnaveeb.ee/search/unif/dlall/dsall/tumesinine/1[alaline kõdulink]
Axel Disasi

Axel Wilson Arthur Disasi Mhakinis Belho (sündinud 11. märtsil 1998 Gonesse'is) on Prantsusmaa jalgpallur, kes mängib kaitsjana Inglismaa Premier League'i klubis Chelsea ja Prantsusmaa jalgpallikoondises. Ta alustas klubikarjääri Prantsusmaa klubis Paris, mille meeskonnas debüteeris ta Prantsusmaa esiliigas 11. detsembril 2015 mängus Lensi vastu. Esimese värava lõi ta liigas 8. jaanuaril 2016 mängus Toursi vastu. 2016. aastal liitus ta Reimsiga, kellega tõusis 2018. aastal esiliigast Prantsusmaa kõrgliigasse. Prantsusmaa kõrgliigas lõi ta esimese värava 23. novembril 2019 mängus Metzi vastu. 2020. aasta augustis siirdus ta 13 miljoni euro eest Monacosse, kellega sõlmis viieaastase lepingu. 2023. aasta augustis sõlmis Disasi kuueaastase lepingu Chelsega. Üleminekusumma oli 38,5 miljonit naelsterlingit (45 miljonit eurot). Inglismaa kõrgliigas tegi ta debüüdi hooaja avamängus Liverpooli vastu ning lõi kohe ka värava. 2022. aasta novembris valiti Disasi maailmameistrivõistlustel osalevasse Prantsusmaa koondisse, et asendada vigastada saanud Presnel Kimpembet. Prantsusmaa koondises tegi Disasi debüüdi viimases alagrupimängus Tuneesia vastu ning sai pärast 1966. aastat esimeseks, kes on maailmameistrivõistlusel Prantsusmaa koondises debüüdi teinud. https://uk.soccerway.com/players/axel-disasi/413277/ (vaadatud 13.8.2023) "Former Arsenal target Disasi joins Monaco in €13m deal". goal.com. 7. august 2020. Originaali arhiivikoopia seisuga 16. aprill 2021. Vaadatud 7. augustil 2020. "Axel Disasi: Chelsea sign France defender on six-year deal". BBC Sport. 4. august 2023. Vaadatud 9. augustil 2023. "Thuram, Disasi added to France World Cup squad". ESPN.com (inglise). 14. november 2022. Vaadatud 14. novembril 2022. Profiil Chelsea FC kodulehel
Edward Middlehamist

Edward Middlehamist (ka Edward Plantagenet või Middlehami Edward, inglise Edward of Middleham; 1473 Middlehami linnus – 31. märts või 9. aprill 1484 Middlehami linnus) oli Walesi prints aastast 1483 kuni surmani. Tema vanemad olid Richard III ja kuninganna Anne. Elsie Thornton-Cook "Kings in the Making: The Princes of Wales" 1977. lk. 80
The Strat

The Strat Hotel & Casino & Tower (varem Stratosphere) on Ameerika Ühendriikides Nevada osariigis Las Vegases asuv hotelli- ja kasiinokompleks, mille juurde kuulub Ameerika Ühendriikide kõrgeima vaateplatvormiga torn. Torn on oma 350,2-meetrise kõrgusega Torontos asuva CN Toweri järel läänepoolkeral kõrguselt teine vaatetorn. Torni varasem nimi Stratosphere tähendab stratosfääri. Magistraali Las Vegas Boulevard South ääres kõrguva torni ülaosas on niinimetatud skypod, mis sisaldab pöörlevat restorani Top of the World, salonge ja kahte vaatlussaali. Üle vaateplatvormi ääre ulatuvad mitmed põnevusatraktsioonid. Restoran teeb täisringi 80 minutiga. Kompleksi jalamis asuvad ka näitusesaal ja kaubanduskeskus. Vaade ja sõjaväelennuk Atraktsioon Atraktsioon Even in a city built on illusion, the Stratosphere is having a tough time proving it’s on the Vegas Strip  The Strat – pildid, videod ja helifailid Wikimedia Commonsis
Las Vegas Valley

Las Vegas Valley ('Las Vegase org') on Las Vegase ümber koondunud suurlinnastu, mis asub Ameerika Ühendriikides Nevada osariigi lõunaosas Mojave kõrbes. See on suuruselt teine suurlinnapiirkond riigi edelaosas. Valleys asub osariigi kolm suurimat linna: Las Vegas, Henderson ja North Las Vegas. Nende juurde kuulub lisaks 11 kohalikku võimuorganita linnamõõtu asulat, mida juhib ja haldab Clarki maakonna valitsus, need moodustavad Las Vegase valla (Las Vegas Township). Nevada osariigi suurimas asustuspiirkonnas elab tänapäeval üle 2,2 miljoni inimese. Linnastu rahvaarv kolmekordistus perioodil 1990–2020. See on maailma üks enimkülastatumaid turismipiirkondasid. 2014. aastal külastas seda rekordiliselt 41 miljonit inimest. Suurlinnastut teenindab keset Paradise'i linna asuv nelja maandumisrajaga Harry Reidi rahvusvaheline lennujaam. Orus asuvat suurlinnastut ümbritsevad nii küngastikud Apex Hills ja Sloan Hills kui ümberkaudsed mäeahelikud: Sheep Range, Las Vegas Range, Sunrise & Frenchman Mountains, River Mountains, McCullough Range ning Spring Mountains. Los Angelese suurlinnastu
Katey Sagal

Catherine Louise Sagal (sündinud 19. jaanuaril 1954 Los Angeleses California osariigis) on Ameerika Ühendriikide näitleja ja laulja. Ta on tuntud Peggy Bundyna telesarjast “Tuvikesed” ("Married... with Children", 1987–1997), Leela häälena multifilmis “Futurama” (1999–2003, 2008–2013, 2023), Cate Hennessy rollis telesarjas “8 Simple Rules” (2002–2005), Gemma Teller Morrowi rollis sarjas “Sons of Anarchy” (2008–2014) ja Louise Goldufski-Conneri rollis telesarjas “The Conners” (2018–tänini). 2011. aastal pälvis ta parima naisosatäitja Kuldgloobuse rolli eest telesarjas “Sons of Anarchy”.  Katey Sagal – pildid, videod ja helifailid Wikimedia Commonsis
Jurriën Timber

Jurriën David Norman Timber (sündinud 17. juunil 2001 Utrechtis) on Hollandi jalgpallur, kes mängib kaitsjana Inglismaa Premier League'i klubis Arsenal ja Hollandi jalgpallikoondises. 2014. aastal siirdus ta Feyenoordi noortesüsteemist Amsterdami Ajaxi. Hooajal 2018/19 debüteeris ta Ajai noortevõistkonnas Hollandi esiliigas. Ajaxi põhimeeskonnas tegi Timber debüüdi 7. märtsil 2020 Hollandi kõrgliigamängus Heerenveeni vastu. Alates järgmisest hooajast kuulus ta Ajaxi põhikoosseisu. Esimese värava Hollandi kõrgliigas lõi ta 2. mail 2021 mängus Emmeni vastu. Hooaegadel 2020/21 ja 2021/22 tuli ta Ajaxiga Hollandi meistriks. 2022. aastal valiti Timber Ajaxi ja Hollandi jalgpalli aasta silmapaistvamaks talendiks. 2023. aasta juulis sõlmis ta pikaajalise lepingu Arsenaliga. Aastatel 2015–2020 mängis Timber Hollandi noortekoondistes. 2018. aastal tuli ta Hollandi kuni 17-aastaste koondisega omavanuste Euroopa meistriks. Hollandi jalgpallikoondises debüteeris Timber 2. juunil 2021 sõprusmängus Šotimaa vastu. Timber kuulus Hollandi koondisse 2021. aasta Euroopa meistrivõistlustel ja 2022. aasta maailmameistrivõistlustel. Tema kaksikvend Quinten Timber on samuti jalgpallur. Nende vanemad on pärit Kariibi mere saartelt. Ajax Eredivisie: 2020–21, 2021–22 KNVB beker: 2020–21 Arsenal FA Community Shield: 2023 "Jurrien Timber signs for Arsenal". Arsenal FC. 14. juuli 2023. Vaadatud 14. juulil 2023. "Het Verhaal Achter: De gebroeders Timber". Ajax Showtime. 8. märts 2020. Originaali arhiivikoopia seisuga 11. oktoober 2020. Vaadatud 14. augustil 2023.
Mõõtühikute süsteem

Mõõtühikute süsteem ehk ühikusüsteem on põhiühikute ja nende kaudu defineeritud tuletatud ühikute reeglipäraselt moodustatud kogum. Ühikusüsteem võib olla universaalne, unifitseeritud ja koherentne. Ühikusüsteem on universaalne, kui seda saab rakendada kõigis teaduse, tehnika ja majanduse valdkondades. Kui seejuures saab ühesuguseid ühikuid kasutada eri valdkondade ühesuguste suuruste mõõtmiseks, on ühikusüsteem unifitseeritud. Ühikusüsteem on koherentne ja selle ühikud koherentsed, kui kõigis tuletatud ühikute definitsioonivalemites on võimalik vabaneda võrdetegurist, seega võrdsustades selle dimensioonita suurusega 1. Koherentsetes süsteemides väljendavad füüsikalisi suurusi siduvad valemid ühtlasi nende arvuliste väärtuste matemaatilisi vahekordi. Koherentsed ühikusüsteemid on näiteks CGS-süsteem ja SI-süsteem. Kuna füüsikalised protsessid toimuvad ruumis ja ajas, siis on kõigis nimetatud omadustega ühikusüsteemides põhiühikute hulgas pikkusühik ja ajaühik ning kolmandana massiühik. Ettepaneku niisuguse nn absoluutse süsteemi loomiseks tegi Saksa matemaatik Carl Friedrich Gauss 1832. aastal, pakkudes põhiühikuteks millimeeter, sekund ja milligramm. Samadel alussuurustel põhineb CGS-süsteem põhiühikutega sentimeeter, gramm ja sekund, mis võeti kasutusele 1874. aastal. See asendati 1892 MKS-süsteemiga, mille põhiühikud on meeter, kilogramm ja sekund. Süsteemi täiendati elektriliste suuruste põhiühikuga amper (MKSA-süsteem, 1946). Selle edasiarendusena kehtestati 1960. aastal rahvusvaheline mõõtühikute süsteem (SI), milles on põhiühikutena lisatud temperatuuri ühik kelvin, ainehulga ühik mool ja valgustugevuse ühik kandela. Enamikus valdkondades on SI ainus kasutusel olev ühikusüsteem, kuid on valdkondi, kus CGS-i, eriti selle laiendatud vorme, kasutatakse endiselt, kusjuures elektriliste ja magnetiliste suuruste ühikuid defineeritakse mehaanika ühikute kaudu. Loodud on ka mitmeid loomulike ühikute süsteeme, mis põhinevad universaalkonstantidel. Aja jooksul välja kujunenud Briti ühikusüsteemis (British Imperial System) ja sellel põhinevas USA süsteemis (U.S. Customary System) on tänapäeval riiklikult kindlaks määratud peamiste mehaanika suuruste – pikkuse ja massi – alusühikud ja nende väärtused SI ühikutes. Seega on nende süsteemide kõigi ühikute väärtusi võimalik teatava täpsusega väljendada SI-süsteemis. Nende süsteemide ühikud pole aga unifitseeritud ega koherentsed ning ei vasta ühikusüsteemi ülaltoodud omadustele. Mõõtühik Rahvusvaheline mõõtühikute süsteem (SI) ENE 6. köide, 1992
Kvantkromodünaamika

Kvantkromodünaamika (inglise keeles quantum chromodynamics, QCD) on kvantväljateooria, mis kirjeldab kvarkide ja gluuonite vahelist tugevat vastastikmõju. QCD on osakestefüüsika standardmudeli oluline osa. Kvargid ja gluuonid on hadronite, nagu neutronid ja prootonid, ehitusosad. Kvantkromodünaamikas seovad tugevat vastastikmõju ehk värvijõudu (värvusjõudu) kandvad gluouonid kvarke hadroniteks. Gluuonitel on kaheksa värvikombinatsiooni, mis koosnevad ühest värvist ja mõnest antivärvist, samas kui kvarkidel on kolm värvilaengut (ja antikvarkidel on kolm antivärvi), mida nimetatakse punaseks, roheliseks ja siniseks. (Värvinimetusi kasutatakse kokkuleppeliselt käsitluse hõlbustamiseks). QCDd iseloomustab asümptootiline vabadus, mis tähendab, et kvarkide lähenemisel hadronis üksteisele väheneb nendevaheline interaktsioon nulli suunas. Samas nõuab hadronis olevate kvarkide üksteisest eraldamine peaaegu lõpmatult suurt jõudu. Asümptootilise vabaduse teooria leiutasid David Politzer, Frank Wilczek ja David Gross 1973. aastal. QCD on teatud määral analoogne kvantelektrodünaamikaga ehk QEDga, kus elektromagnetilist jõudu edasikandev massivaba footon toimib vaheosakesena nii nagu QCDs värvijõudu kandev gluuon. Kõige olulisem erinevus QCD ja QED vahel on siiski see, et gluuonid võivad oma värvilaengu tõttu üksteisega interakteeruda, kuid footonid üksteist mõjutada ei saa, sest neil puudub elektrilaeng. Kvarke on kuus tüüpi, mida tähistatakse tähtedega u, c, t, d, s ja b. Elementaarlaengu ühikutes mõõdetuna on u-, c- ja t-kvarkide laeng +2/3 ning d-, s- ja b-kvarkide laeng –1/3; nende liitumisel moodustuvad nukleonide jm hadronite laengud. Hadronid ise on värvineutraalsed, s.t nende värvilaeng on alati null.
Minoru Yoshioka

Minoru Yoshioka (jaapani keeles 吉岡実 Yoshioka Minoru; 15. aprill 1919 – 31. mai 1990) oli Jaapani luuletaja, sürrealist. Ta sündis 1919. aastal Tōkyōs. Pärast Honjo kõrgema põhikooli lõpetamist töötas ta Hongos asuvas meditsiinikirjastusettevõttes Nanzando. Teise maailmasõja ajal teenis ta Mandžuurias hoolitsedes ohvitseride hobuste eest. 1941. aasta lõpus ilmus tal luulekogu "液體" ("Ekitai" - vedelik). Pärast sõda hakkas ta tööle toimetaja ja kirjastajana. Töötas alates 1951. aastast kuni 1978. aastani kirjastuses "Chikuma Shobō". 1959. aastal võitis ta noorte luuleauhinna (H auhind) oma luulekogu "僧侶" ("Sōryo" - munk; 1958) eest. 1976 võitis ta Takami Juni auhinna luulekogu "Safrani korjamine" eest ja 1983. aastal Fujimura mälestusauhinna luulekogu "薬玉" ("Kusadama") eest. Eesti keeles on tema luuletused "Paradiis" ja "Aas" ilmunud Kruusa Kalju tõlkes luulekogus "ing•veri•tee". https://isobarpress.com/authors/minoru-yoshioka/ https://allpoetry.com/Minoru-Yoshioka
Johnny Hardwick

Johnny Hardwick (31. detsember 1958 Austin – 8. august 2023) oli Ameerika Ühendriikide näitleja. Johnny Hardwick andmekogus IMDb (inglise)
Kollakaspruun heinik

Kollakaspruun heinik (Tricholoma fulvum) on heiniku perekonda kuuluv seeneliik. Eestis kasvab pruunikas heinik segametsades, parkides, kase või kuusega. Kollakaspruun heinik andmebaasis eElurikkus
Izumi

See artikkel räägib linnast Ōsaka prefektuuris. Kagoshima prefektuuri linna kohta vaata artiklit Izumi (Kagoshima). Izumi on linn Jaapanis Ōsaka prefektuuris. Asub prefektuuri edelaosas. Linn loodi 1933. aastal. 1956. aastal liideti linnaga mitu küla. 2021. aastal oli elanike arv 184 299. 大阪府／大阪府の毎月推計人口, vaadatud 2.04.2021. Izumi koduleht (jaapani keeles)
Aira (Jaapan)

Aira (jaapani 姶良) on linn Jaapanis Kagoshima prefektuuris. Asub Kagoshima lahe ääres. Elanike arv on 76 827 (1. juuli 2023). 鹿児島県／月報（毎月推計人口）, vaadatud 31.03.2021. Aira koduleht
Akune

Akune (jaapani 阿久根) on linn Jaapanis Kagoshima prefektuuris. Asub Ida-Hiina mere ääres. Kesklinn asub Takamatsu jõe suudme ümber. Linn asutati 1952. aastal, praegustes piirides on alates 1955. aastast. Elanike arv on 18 022 (1. juuli 2023). 鹿児島県／月報（毎月推計人口）, vaadatud 31.03.2021. Akune koduleht
Amami

Amami (jaapani 奄美) on linn Jaapanis Kagoshima prefektuuris. Asub Amami Ōshima saarel. Linn alates 2006. aastast. Elanike arv on 39 893 (1. juuli 2023). 鹿児島県／月報（毎月推計人口）, vaadatud 31.03.2021. Amami koduleht